
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1713 

7 Δεκεμβρίου 2005 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Καθορισμός αμοιβής της Επιτροπής παρακολούθη¬ 
σης και παραλαβής για την υλοποίηση υποέργων 


ανάπτυξης συστημάτων και εργαλείων διαχείρι¬ 
σης υδατικών πόρων των υδατικών διαμερισμά¬ 
των της χώρας στο πλαίσιο της Δράσης 7.3.5. του 
Επιχειρησιακού Προγράμματος «Ανταγωνιστικό¬ 
τητα» Γ' ΚΠΣ 2000 - 2006 . 1 

Υπερωριακή εργασία διοικητικού προσωπικού με σχέ¬ 
ση εργασίας ιδιωτικού δικαίου του ΙΚΑ - ΕΤΑΜ... 2 
Υπερωριακή εργασία διοικητικού προσωπικού με σχέ¬ 
ση εργασίας ιδιωτικού δικαίου του ΙΚΑ - ΕΤΑΜ... 3 
Ίδρυση Εργαστηρίου Βασικών Οδοντιατρικών Επι¬ 
στημών στην Οδοντιατρική Σχολή του Αριστοτε- 
λείου Πανεπιστημίου Θεσσαλονίκης και καθορι¬ 
σμός του εσωτερικού του κανονισμού. 4 

Έγκριση Προγράμματος Μεταπτυχιακών Σπουδών του 
Τμήματος Ιατρικής του Πανεπιστημίου Θεσσαλίας σε 
σύμπραξη με το Τμήμα Νοσηλευτικής του Τ.Ε.Ι. Λά¬ 
ρισας με τίτλο: «Πρωτοβάθμια Φροντίδα Υγείας».... 5 
Συμπλήρωση απόφασης καθορισμού ανωτάτου ορίου 
επιτρεπομένων ημερών κίνησης εκτός έδρας υπαλ¬ 
λήλων υπηρετούντων στις Νομαρχιακές Αυτοδιοι¬ 
κήσεις της Περιφέρειας Κεντρικής Μακεδονίας.... 6 
Έγκριση υπέρβασης του ανωτάτου ορίου των 120 
ημερών κίνησης εκτός έδρας κατά σαράντα ημέ¬ 


ρες για τους Γεωτεχνικούς υπαλλήλους της Δ/ 
νσης Υδάτινων Πόρων και Εγγείων Βελτιώσεων 


της Ν.Α. Θεσ/νίκης για το 2005. 7 

Α ΠΟΦΑΣΕΙ Σ 

Αριθμ. 2/53131/0022 (1) 


Καθορισμός αμοιβής της Επιτροπής παρακολούθησης και 
παραλαβής για την υλοποίηση υποέργων ανάπτυξης 
συστημάτων και εργαλείων διαχείρισης υδατικών πό¬ 
ρων των υδατικών διαμερισμάτων της χώρας στο πλαί¬ 
σιο της Δράσης 7.3.5. του Επιχειρησιακού Προγράμμα¬ 
τος «Ανταγωνιστικότητα» Γ' ΚΠΣ 2000 - 2006. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΑΝΑΠΤΥΞΗΣ 

Έχοντας υπόψη: 

1. Τις διατάξεις του ν. 1558/1985 «Κυβέρνηση και Κυ¬ 
βερνητικά Όργανα» (ΦΕΚ Α 237). 


2. Τις διατάξεις του π.δ. 381/1989 (ΦΕΚ Α 168) «Ορ¬ 
γανισμός του Υπουργείου Βιομηχανίας, Ενέργειας και 
Τεχνολογίας», όπως τροποποιήθηκε και συμπληρώθη¬ 
κε με το π.δ. 191/1996 (ΦΕΚ Α 154) και το π.δ. 27/1996 
«Συγχώνευση των Υπουργείων Τουρισμού, Βιομηχανίας 
Ενέργειας και Τεχνολογίας και Εμπορίου στο Υπουρ¬ 
γείο Ανάπτυξης» (ΦΕΚ Α 19). 

3. Τη διάταξη του άρθρου 40 του ν. 849/1978 «Περί 
κινήτρων δια την ενίσχυσιν της περιφερειακής και οι¬ 
κονομικής αναπτύξεως της χώρας» (ΦΕΚ Α 232), όπως 
συμπληρώθηκε με το άρθρο 8 του ν. 2129/1993 «Αύξηση 
συντάξεων και άλλες διατάξεις» (ΦΕΚ Α 57). 

4. Τις διατάξεις του άρθρου 17 του ν. 3205/2003 «Μι- 
σθολογικές ρυθμίσεις λειτουργών και υπαλλήλων του 
Δημοσίου, Ν.Π.Δ.Δ. και Ο.Τ.Α., μονίμων στελεχών των 
Ενόπλων Δυνάμεων και αντιστοίχων της Ελληνικής 
Αστυνομίας, του Πυροσβεστικού και Λιμενικού Σώματος 
και άλλες συναφείς διατάξεις» (ΦΕΚ Α 297). 

5. Τις διατάξεις του άρθρου 4, παρ. 3 και 4 του ν. 
2860/2000 (ΦΕΚ Α 251) «Διαχείριση, παρακολούθηση και 
έλεγχος του ΚΠΣ και άλλες διατάξεις», όπως τροποποι¬ 
ήθηκε με το άρθρο 17 παρ. 2 του ν. 3193/2003 «Κανόνες 
τιμολόγησης, ρυθμίσεις ΦΠΑ, ηλεκτρονικών υπηρεσιών 
και άλλες διατάξεις» (ΦΕΚ Α 266). 

6. Το π.δ. 4/2002 «Εκτέλεση ενεργειών τεχνικής βοή¬ 
θειας - στήριξης και διαχείριση των αντίστοιχων πόρων» 
(ΦΕΚ Α 3). 

7. Την από 13.6.2005 συλλογική απόφαση έργου 061/3 
«Δαπάνες Τεχνικής Βοήθειας - Στήριξης του Τομέα 
Ενέργειας του Υπουργείου Ανάπτυξης, για το ΕΠΑΝ» 
με κωδικό αριθμό 2002 ΣΕ0613 0007 του Προγράμματος 
Δημοσίων Επενδύσεων του Υπουργείου Ανάπτυξης/Το¬ 
μέας Ενέργειας. 

8. Την υπ’ αριθμ. 3265/16.7.2002 (ΦΕΚ Β 760) απόφαση 
του Υπουργού Ανάπτυξης με την οποία μεταβιβάσθηκε 
η αρμοδιότητα ανάθεσης ενεργειών τεχνικής βοήθειας 
- στήριξης στις Υπηρεσίες Ενέργειας του Υπουργείου 
Ανάπτυξης. 

9. Την υπ’ αριθμ. Δ11/Φ56/ΓΔΦΠ5101/οικ.17454/674/ 
6.10.2003 απόφαση του Υπουργείου Ανάπτυξης για τη 
συγκρότηση Επιτροπής παρακολούθησης και παραλα¬ 
βής για την υλοποίηση των υποέργων ανάπτυξης συστη¬ 
μάτων και εργαλείων διαχείρισης υδατικών πόρων στα 
υδατικά διαμερίσματα της χώρας (ΦΕΚ Β 1515), όπως 

τροποποιήθηκε με την Δ11/Φ56/ΓΔΦΠ750/οικ.78/14.2.2005 
(ΦΕΚ Β 222) απόφαση επανασύστασής της. 

10. Την υπ’ αριθμ. 37930/ΔΙΟΕ 1264/14.10.2005 (ΦΕΚ Β' 
1432) απόφαση του Υπουργού Οικονομίας και Οικονο¬ 
μικών «Καθορισμός αρμοδιοτήτων των Υφυπουργών 
Οικονομίας και Οικονομικών» (ΦΕΚ 1432/Β'). 

11. Την ανάγκη υποστήριξης της υλοποίησης των δρά¬ 
σεων του Επιχειρησιακού Προγράμματος Άνταγωνιστι- 
κότητα’ που εκτελείται στο πλαίσιο του Γ' Κοινοτικού 
Πλαισίου Στήριξης 2000 - 2006, ιδιαίτερης σημασίας για 
την εθνική οικονομία, αποφασίζουμε: 

1. Καθορίζουμε την μηνιαία αμοιβή, για το χρονικό 
διάστημα από 14.10.2003 έως 31.12. 2006, της επιτροπής 
της απόφασης Δ11/Φ56/ΓΔΦΠ5101/οικ.17454/674/ 06.10.03 
του Υπουργείου Ανάπτυξης (ΦΕΚ Β 1515), όπως τροπο¬ 
ποιήθηκε με την Δ11/Φ56/ ΓΔΦΠ750/οικ.78/14.2.2005 (ΦΕΚ 
Β 222) απόφαση επανασύστασής της, ως ακολούθως: 

- τριακόσια ευρώ (300 €) για τον Πρόεδρο, 

- διακόσια πενήντα ευρώ (250 €) για τα μέλη - συντο¬ 
νιστές των υποέργων, 

- διακόσια ευρώ (200 €) για τα λοιπά μέλη και τους 
εμπειρογνώμονες και 

- εκατόν πενήντα ευρώ (150 €) για τους υπαλλήλους 
που παρέχουν γραμματειακή υποστήριξη. 

2. Η ανωτέρω αποζημίωση καταβάλλεται με τις προϋ¬ 
ποθέσεις μη υπέρβασης του ετησίου ποσού που εγγρά- 
φεται για τον σκοπό αυτό στο Πρόγραμμα Δημοσίων 
Επενδύσεων και συμμετοχής του δικαιούχου σε τέσσε¬ 
ρις εκτός κανονικού ωραρίου εργασίας συνεδριάσεις 
ανά μήνα και σε χρόνο που δεν καλύπτεται από υπε- 
ρωριακή απασχόληση. 

3. Για την είσπραξη της αμοιβής, οι δικαιούχοι υπο¬ 
βάλλουν όλα τα προβλεπόμενα δικαιολογητικά, στον 
υπόλογο διαχειριστή, ο οποίος, μετά τον έλεγχο αυ¬ 
τών, προβαίνει στην αποπληρωμή τους και ταυτόχρονα 
τα υποβάλλει στην αρμόδια Υπηρεσία Δημοσιονομικού 
Ελέγχου, για τον έλεγχο νομιμότητας και κανονικότητας 
της σχετικής δαπάνης, σύμφωνα με τις διατάξεις των 
άρθρων 7 και 8 του π.δ. 4/2002. 

4. Μεταξύ των απαιτούμενων δικαιολογητικών για την 
αποπληρωμή, είναι και υπεύθυνη δήλωση του δικαιού¬ 
χου, εφόσον αυτός εντάσσεται στις περιπτώσεις του 
άρθρου 17, παρ. 5 του ν. 3205/2003, με την οποία να 
δηλώνει ότι: 

α) Ότι το σύνολο των αποζημιώσεων που καταβάλ¬ 
λονται από συμμετοχή του σε συλλογικά όργανα δεν 
υπερβαίνει το 50% των, κατά τον ορισμό του άρθρου 7 
παρ. 1 του ν. 3205/2003, μηνιαίων αποδοχών του και 

β) Ότι οι κάθε είδους πρόσθετες αποδοχές ή αμοιβές 
δεν μπορεί να είναι ανώτερες από το σύνολο των απο¬ 
δοχών της οργανικής του θέσης κατά μήνα. 

Οι πάσης φύσεως αμοιβές της παρούσας παραγρά¬ 
φου υπολογίζονται κατά το μήνα πραγματοποίησης της 
αντίστοιχης εργασίας. 

5. Η σχετική δαπάνη, η οποία θα προκληθεί από την 
παρούσα απόφαση, ανέρχεται, κατ'ανώτατο, στο ποσό 
των ενενήντα τεσσάρων χιλιάδων διακοσίων πενήντα 
ευρώ (94.250 €) και θα βαρύνει τις πιστώσεις του έργου 
2002 ΣΕ0613 0007 του Υπουργείου Ανάπτυξης/Τομέας 
Ενέργειας. Γ ια την ανωτέρω εκτίμηση λαμβάνεται υπόψη 
η αναλογική περικοπή του ύψους της μηνιαίας αμοιβής 
για τα χρονικά διαστήματα 14.10.2003 έως 31.1.2004 και 


1.6.2004 έως 31.8.2004, δεδομένου ότι στα εν λόγω χρο¬ 
νικά διαστήματα δεν πραγματοποιήθηκαν περισσότερες 
από τρεις (3) συνεδριάσεις ανά μήνα. 

6. Η απόφαση αυτή, σύμφωνα με το άρθρο 4, παρ. 4 
του ν. 2860/2000, όπως προστέθηκε με το άρθρο 17, 
παρ. 2 του ν. 3193/2003, ισχύει αναδρομικά από τις 14 
Οκτωβρίου 2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Νοεμβρίου 2005 

01 ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΑΝΑΠΤΥΞΗΣ 

ΠΕΤΡΟΣ ΔΟΥΚΑΣ ΔΗΜΗΤΡΙΟΣ ΣΙΟΥΦΑΣ 

-♦- 

Αριθμ. Φ.80425/22782/4569 (2) 

Υπερωριακή εργασία διοικητικού προσωπικού με σχέ¬ 
ση εργασίας ιδιωτικού δικαίου του ΙΚΑ - ΕΤΑΜ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Την αριθ. οικ. 2/7093/0022/5.2.2004 απόφαση επέ¬ 
κτασης των διατάξεων του ν. 3205/2003 στο προσωπικό 
με σχέση εργασίας ιδιωτικού δικαίου που απασχολείται 
στο Δημόσιο, Ν.Π.Δ.Δ. και Ο.Τ.Α. 

3. Την υπ’ αριθμ. 2/13071/0022/18.5.1999 εγκύκλιο του 
Υπουργείου Οικονομικών «υπερωριακή απασχόληση 
προσωπικού με σχέση εργασίας ιδ. δικαίου». 

4. Το γεγονός ότι έχουν εκδοθεί οι σχετικές απο¬ 
φάσεις κατ’ εφαρμογή της εργατικής Νομοθεσίας από 
την αρμόδια Δ/νση Επιθεώρηση Εργασίας της οικείας 
Νομαρχίας. 

5. Την ανάγκη υπερωριακής απασχόλησης διοικητικού 
προσωπικού με σχέση εργασίας ιδ. δικαίου του ΙΚΑ 
- ΕΤΑΜ που προκύπτει από το γεγονός ότι το Ίδρυμα 
διέρχεται περίοδο μεταρρύθμισης με εισαγωγή νέων 
παραμέτρων και αρχών σε όλους τους τομείς δραστη¬ 
ριότητας του σε συνάρτηση με τις ευρισκόμενες σε 
εξέλιξη εφαρμογές του Ολοκληρωμένου Πληροφορια¬ 
κού Συστήματος. 

6. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των επτακοσίων 
ενενήντα (790,00) € περίπου και θα βαρύνει την εγγε¬ 
γραμμένη πίστωση στον προϋπολογισμό του ΙΚΑ - ΕΤΑΜ 
έτους 2005, αποφασίζουμε: 

Εγκρίνουμε την καθιέρωση με αμοιβή υπερωριακής 
εργασίας, για 1 υπάλληλο εργατοτεχνικό προσωπικό με 
σχέση εργασίας ιδιωτικού δικαίου του I ΚΑ - ΕΤΑΜ, που 
υπηρετεί στο Υποκατάστημα ΙΚΑ - ΕΤΑΜ Καλλιθέας για 
25 ώρες για το Β' εξάμηνο του 2005. 

Οι ημέρες απασχόλησης του είναι όλες οι ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 3 ώρες καθημερινά. 

Υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχό¬ 
λησης είναι ο Διευθυντής του Υποκαταστήματος ΙΚΑ 

- ΕΤΑΜ Καλλιθέας, ο οποίος βεβαιώνει την πραγματο¬ 
ποίηση τους. 

Η απόφαση αυτή ισχύει 1 μήνα πριν την δημοσίευ¬ 
ση της στην Εφημερίδα της Κυβερνήσεως και μέχρι 
31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. Φ.80425/23632/4748 (3) 

Υπερωριακή εργασία διοικητικού προσωπικού με σχέ¬ 
ση εργασίας ιδιωτικού δικαίου του ΙΚΑ - ΕΤΑΜ. 

Ο ΥΠΟΥΡΓΟΣ 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 

Έχοντας υπόψη: 

1. Τις διατάξεις του άρθρου 16 του ν. 3205/2003 (ΦΕΚ 
297/23.12.2003) «Μισθολογικές ρυθμίσεις λειτουργών και 
υπαλλήλων του Δημοσίου, Ν.Π.Δ.Δ. και Ο.Τ.Α., μονίμων 
στελεχών των Ενόπλων Δυνάμεων και αντιστοίχων της 
Ελληνικής Αστυνομίας, του Πυροσβεστικού και Λιμενικού 
Σώματος και άλλες συναφείς διατάξεις». 

2. Την υπ’ αριθμ. 2/7093/0022/5.2.2004 απόφαση επέ¬ 
κτασης των διατάξεων του ν. 3205/2003 στο προσωπικό 
με σχέση εργασίας ιδιωτικού δικαίου που απασχολείται 
στο Δημόσιο, Ν.Π.Δ.Δ. και Ο.Τ.Α. 

3. Την υπ’ αριθμ. 2/13071/0022/18.5.1999 εγκύκλιο του 
Υπουργείου Οικονομικών «υπερωριακή απασχόληση 
προσωπικού με σχέση εργασίας ιδ. δικαίου». 

4. Το γεγονός ότι έχουν εκδοθεί οι σχετικές απο¬ 
φάσεις κατ’ εφαρμογή της εργατικής Νομοθεσίας από 
την αρμόδια Δ/νση Επιθεώρηση Εργασίας της οικείας 
Νομαρχίας. 

5. Την ανάγκη υπερωριακής απασχόλησης διοικητικού 
προσωπικού με σχέση εργασίας ιδ. δικαίου του ΙΚΑ 

- ΕΤΑΜ που προκύπτει από το γεγονός ότι το Ίδρυμα 
διέρχεται περίοδο μεταρρύθμισης με εισαγωγή νέων 
παραμέτρων και αρχών σε όλους τους τομείς δραστη¬ 
ριότητας του σε συνάρτηση με τις ευρισκόμενες σε 
εξέλιξη εφαρμογές του Ολοκληρωμένου Πληροφορια¬ 
κού Συστήματος. 

6. Το γεγονός ότι η δαπάνη που προκαλείται με την 
απόφαση αυτή ανέρχεται στο ποσό των επτακοσίων 
σαράντα (740,00) € περίπου και θα βαρύνει την εγγε¬ 
γραμμένη πίστωση στον προϋπολογισμό του ΙΚΑ - ΕΤΑΜ 
έτους 2005, αποφασίζουμε: 

Εγκρίνουμε την καθιέρωση με αμοιβή υπερωριακής 
εργασίας, για 1 διοικητικό υπάλληλο με σχέση εργασίας 
ιδιωτικού δικαίου του ΙΚΑ - ΕΤΑΜ, που υπηρετεί στο 
Υποκατάστημα ΙΚΑ - ΕΤΑΜ Περάματος για 120 ώρες 
για το έτος 2005. 

Οι ημέρες απασχόλησης του είναι όλες οι ημέρες της 
εβδομάδας (από Δευτέρα έως Παρασκευή) και οι ώρες 
υπερωριακής εργασίας 2 ώρες καθημερινά. 

Υπεύθυνος για την παρακολούθηση και τον έλεγχο 
της πραγματικής παροχής της υπερωριακής απασχό¬ 
λησης είναι ο Διευθυντής του Υποκαταστήματος ΙΚΑ 

- ΕΤΑΜ Περάματος, ο οποίος βεβαιώνει την πραγμα¬ 
τοποίηση τους. 


Η απόφαση αυτή ισχύει 1 μήνα πριν την δημοσίευ¬ 
σή της στην Εφημερίδα της Κυβερνήσεως και μέχρι 
31.12.2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 19 Νοεμβρίου 2005 

Ο ΥΠΟΥΡΓΟΣ 

ΠΑΝΟΣ ΠΑΝΑΓΙΩΤΟΠΟΥΛΟΣ 
-♦- 

Αριθμ. 32995/Β1 (4) 

Ίδρυση Εργαστηρίου Βασικών Οδοντιατρικών Επιστη¬ 
μών στην Οδοντιατρική Σχολή του Αριστοτελείου 
Πανεπιστημίου Θεσσαλονίκης και καθορισμός του 
εσωτερικού του κανονισμού. 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΘΝΙΚΗΣ 
ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 7 παρ. 5 του ν. 1268/1982 «Για τη δομή 
και λειτουργία των Ανωτάτων Εκπαιδευτικών Ιδρυμά¬ 
των» (Α' 87) όπως το πρώτο εδάφιο της παρ. αντικατα- 
στάθηκε με την περ. γ' της παρ. 22 του άρθρου 13 του 
ν. 3149/2003 «Εθνική Βιβλιοθήκη της Ελλάδας, Δημόσιες 
Βιβλιοθήκες και άλλες διατάξεις» (Α' 141). 

β) Του άρθρου 90 του κώδικα νομοθεσίας για την 
κυβέρνηση και τα κυβερνητικά όργανα, που κυρώθηκε 
με το άρθρο πρώτο του π.δ. 63/2005 (Α' 98). 

2. Την υπ’ αριθμ. 37876/ΣΤ5/26.4.2004 απόφαση του 
Πρωθυπουργού και του Υπουργού Εθνικής Παιδείας και 
Θρησκευμάτων «Καθορισμός αρμοδιοτήτων των Υφυ¬ 
πουργών του Υπουργείου Εθνικής Παιδείας και Θρη¬ 
σκευμάτων» (Β' 608). 

3. Τις διατάξεις του άρθρου 4, παρ. 1, εδ. γ’ του ν. 
2083/1992 «Εκσυγχρονισμός της Ανώτατης Εκπαίδευ¬ 
σης» (Α' 159). 

4. Τις διατάξεις του άρθρου 1, περ. II του π.δ. 55/1996 
«Περιορισμός συναρμοδιοτήτων κατά την έκδοση διοι¬ 
κητικών πράξεων» (Α' 48). 

5. Την υπ’ αριθμ. 37930/ΔΙΟΕ 1264/14.10.2005 απόφαση 
του Πρωθυπουργού και του Υπουργού Οικονομίας και 
Οικονομικών «Καθορισμός αρμοδιοτήτων των Υφυπουρ¬ 
γών Οικονομίας και Οικονομικών» (Β' 1432). 

6. Τη σύμφωνη γνώμη της Γενικής Συνέλευσης της 
Οδοντιατρικής Σχολής του Αριστοτελείου Πανεπιστη¬ 
μίου Θεσσαλονίκης (συνεδρίαση 206/15.2.2005). 

7. Το γεγονός ότι από την εφαρμογή των διατάξε¬ 
ων της παρούσης απόφασης προκαλείται: Α) Σε βάρος 
του κρατικού προϋπολογισμού, εφάπαξ δαπάνη ύψους 
250.000 ευρώ, που θα καλυφθεί από τις πιστώσεις του 
ΠΔΕ με κοινοτική χρηματοδότηση [75% από ΕΤΠΑ 
(ΕΠΕΑΕΚ)]. Β) Σε βάρος του προϋπολογισμού του Αρι- 
στοτελείου Πανεπιστημίου Θεσ/νίκης, ετήσια δαπάνη 
για λειτουργικά έξοδα ύψους 3.000 ΕΥΡΩ, η οποία για 
το τρέχον έτος περιορίζεται στο ποσό των 250 ΕΥΡΩ 
και θα βαρύνει τον προϋπολογισμό του Αριστοτελεί- 
ου Πανεπιστημίου Θεσσαλονίκης (ΚΑΕ 4121). Κατά την 
επόμενη πενταετία η ανωτέρω δαπάνη αναμένεται να 
εξοικονομηθεί κατά ένα μέρος της από ίδιους πόρους 
του εργαστηρίου κατά τα προβλεπόμενα στο άρθρο 6 
της παρούσης απόφασης κατά δε το υπόλοιπο μέρος 

αυτής, θα καλύπτεται από τις πιστώσεις που θα εγγρά- 
φονται στον προϋπολογισμό του Πανεπιστημίου, χωρίς 
αύξηση της κρατικής επιχορήγησης προς αυτό. Επίσης, 
προκαλείται σε βάρος του ανωτέρω προϋπολογισμού 
ενδεχόμενη δαπάνη από την κάλυψη εξόδων οργάνωσης 
σεμιναρίων και διαλέξεων από το Εργαστήριο Βασικών 
Οδοντιατρικών Επιστημών. Η εν λόγω δαπάνη, το ύψος 
της οποίας εξαρτάται από πραγματικά γεγονότα, θα 
καλύπτεται από τις πιστώσεις που διατίθενται στο Ερ¬ 
γαστήριο από την Οδοντιατρική Σχολή του ανωτέρω 
Πανεπιστημίου, αποφασίζουμε: 

Αρθρο 1 

Ίδρυση 

Ιδρύεται στην Οδοντιατρική Σχολή του Αριστοτελεί- 
ου Πανεπιστημίου Θεσσαλονίκης Εργαστήριο Βασικών 
Οδοντιατρικών Επιστημών, το οποίο εξυπηρετεί διδακτι¬ 
κές και ερευνητικές ανάγκες με αντικείμενα: α) Ιατρο- 
βιολογικές εφαρμογές στην Οδοντιατρική, β) Βιοϋλικά, 
γ) Πληροφορική και δ) Βιοστατιστική. 

Άρθρο 2 

Σκοπός 

Το εργαστήριο έχει ως σκοπό: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών της 
Οδοντιατρικής Σχολής, καθώς και άλλων ακαδημαϊκών 
μονάδων του Αριστοτελείου Πανεπιστημίου Θεσσαλο¬ 
νίκης, σε θέματα που εμπίπτουν στα αντικείμενα του 
εργαστηρίου όπως αυτά προσδιορίζονται στο προη¬ 
γούμενο άρθρο. 

2. Τη συνεργασία κάθε μορφής με κέντρα ερευνών και 
ακαδημαϊκά ιδρύματα ημεδαπής και αλλοδαπής, εφόσον 
οι επιστημονικοί στόχοι, συμπίπτουν, συμβαδίζουν και 
αλληλοσυμπληρώνονται με εκείνους του εργαστηρί¬ 
ου. 

3. Την ανάπτυξη προγραμμάτων διδασκαλίας και τη 
διεξαγωγή βασικής, εφαρμοσμένης και κλινικής έρευνας, 
καθώς επίσης και ποιοτικό έλεγχο. 

4. Τη διοργάνωση επιστημονικών διαλέξεων, ημερίδων, 
σεμιναρίων συμποσίων συνεδρίων και άλλων επιστη¬ 
μονικών εκδηλώσεων, καθώς και την πραγματοποίηση 
δημοσιεύσεων και εκδόσεων. 

5. Την παροχή υπηρεσιών σε ιδιώτες κατά τα προβλε- 
πόμενα στο π.δ. 159/1984 (Α' 53). 

Αρθρο 3 
Προσωπικό 

Το εργαστήριο στελεχώνεται από μέλη του Διδακτι¬ 
κού Ερευνητικού Προσωπικού (Δ.Ε.Π.) της Οδοντιατρι¬ 
κής Σχολής, που το γνωστικό αντικείμενο της θέσης 
που κατέχουν εμπίπτει στα διδακτικά και ερευνητικά 
αντικείμενα του εργαστηρίου, από μέλη του Ειδικού 
Τεχνικού Εργαστηριακού Προσωπικού (Ε.Τ.Ε.Π.) καθώς 
και από μέλη του λοιπού επιστημονικού προσωπικού 
που τοποθετούνται στο εργαστήριο με τη διαδικασία 
των άρθρων 4 παρ. 1 (δ) του ν. 2083/1992 και 13 παρ. 3β 
του ν. 2817/2000 (Α' 78) αντίστοιχα. 

Αρθρο 4 

Διοίκηση-Αρμοδιότητες 

1. Το εργαστήριο διευθύνεται από μέλος του Διδα¬ 
κτικού Ερευνητικού Προσωπικού (Δ.Ε.Π.) του Τμήματος 
Οδοντιατρικής του Αριστοτέλειου Πανεπιστημίου Θεσ¬ 


σαλονίκης που ορίζεται με τη διαδικασία του άρθρου 
28 παρ. 22 του ν. 2083/1992. 

2. Ο διευθυντής ασκεί τις αρμοδιότητες που ορίζονται 
στο άρθρο 7 του ν. 1268/1982 μεταξύ των οποίων περι¬ 
λαμβάνονται ο συντονισμός του διδακτικού (προπτυχι- 
ακού-μεταπτυχιακού) και ερευνητικού έργου του εργα¬ 
στηρίου, η κατάρτιση και υποβολή στη Γ ενική Συνέλευση 
του Τμήματος του ετήσιου προγράμματος λειτουργίας 
του εργαστηρίου και η μέριμνα για την τήρησή του, η 
μέριμνα για τη στελέχωση, την οικονομική διαχείριση 
και την κατανομή των χώρων του εργαστηρίου, η ει¬ 
σήγηση στη Γενική Συνέλευση του Τμήματος για τον 
ορισμό των υπευθύνων για τα αναλώσιμα υλικά και τον 
κινητό εξοπλισμό και η υπογραφή κάθε εγγράφου. 

Άρθρο 5 

Εγκατάσταση-Λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον εσωτερικό κανονισμό 
λειτουργίας του Αριστοτελείου Πανεπιστημίου Θεσσα¬ 
λονίκης. Το εργαστήριο εγκαθίσταται σε χώρους του 
Μανδαλιδείου Κέντρου Οδοντιατρικών Ερευνών, όπου 
και τοποθετούνται τα όργανα και ο λοιπός εξοπλισμός 
που είναι αναγκαίος για τη διενέργεια των εργαστηρι¬ 
ακών ασκήσεων και των ερευνητικών προγραμμάτων. 
Στο χώρο εγκατάστασης τοποθετείται πινακίδα με τον 
τίτλο του εργαστηρίου. 

2. Ο διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί και καθορίζει την προτεραιότητα στη 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

3. Ο διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 

4. Η χρησιμοποίηση ειδικών οργάνων του εργαστη¬ 
ρίου επιτρέπεται μόνο στο προσωπικό του ή άλλους 
ερευνητές, που έχουν ειδική επί των οργάνων αυτών 
εκπαίδευση και εξουσιοδότηση από το διευθυντή αυτού. 
Κινητά όργανα και σκεύη, τα οποία παραδίδονται για τη 
διεξαγωγή εργασιών, επιστρέφονται, μετά τη χρησιμο¬ 
ποίησή τους, στην κατάσταση που είχαν παραδοθεί. 

5. Με εισήγηση του Διευθυντή στα αρμόδια όργανα 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του εργαστηρίου, σύμφωνα με τις δι¬ 
ατάξεις των άρθρων 18 ν. 1268/1982, 5 του π.δ. 407/1980 
(Α' 112), 2 παρ. 1, εδ. δ’, του ν. 1674/1986 (Α' 203) και 2 
παρ. 23 του ν. 2621/1998, όπως έχει αντικατασταθεί με 
την παρ. 2 του άρθρου 14 του ν. 3369/2005 (Α' 171), όπως 
αυτά ισχύουν. 

Αρθρο 6 

Έσοδα 

Τα έσοδα του εργαστηρίου προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή λογαριασμό 
τρίτων. 

β. Την διάθεση ερευνητικών και εν γένει επιστημονικών 
προϊόντων. 

γ. Την παροχή υπηρεσιών σύμφωνα με το άρθρο 3, 
παρ. 3, του π.δ. 159/1984. 

δ. Τις πιστώσεις που διατίθενται στην Οδοντιατρική 
Σχολή του Αριστοτελείου Πανεπιστημίου Θεσσαλο¬ 
νίκης με τη διαδικασία του άρθρου 4 παρ. 1ε του ν. 
2083/1992. 

ε. Τις κληρονομιές, τις δωρεές και τις κληροδοσί¬ 
ες που καταλείπονται στο Αριστοτέλειο Πανεπιστήμιο 
Θεσσαλονίκης για τους σκοπούς του εργαστηρίου. 

Αρθρο 7 

Τηρούμενα βιβλία 

Για τις ανάγκες του εργαστηρίου τηρούνται τα ακό¬ 
λουθα βιβλία και στοιχεία: βαθμολόγιο φοιτητών, βιβλίο 
περιουσιακών στοιχείων, φάκελος οικονομικών στοι¬ 
χείων κάθε έτους, κατάλογος επιστημονικών βιβλίων, 
περιοδικών και οργάνων, αρχείο ερευνητικών προγραμ¬ 
μάτων, βιβλίο μεταβολών προσωπικού, πρωτόκολλο ει¬ 
σερχομένων και εξερχομένων εγγράφων. Με απόφαση 
του διευθυντή μπορεί να τηρείται και κάθε άλλο βιβλίο 
ή στοιχείο που προβλέπεται από ειδικές διατάξεις ή 
κρίνεται απαραίτητο. 

Αρθρο 8 
Έναρξη ισχύος 

Η ισχύς της παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Νοεμβρίου 2005 

ΟΙ ΥΦΥΠΟΥΡΓΟΙ 

ΟΙΚΟΝΟΜΙΑΣ ΕΘΝΙΚΗΣ ΠΑΙΔΕΙΑΣ 

ΚΑΙ ΟΙΚΟΝΟΜΙΚΩΝ ΚΑΙ ΘΡΗΣΚΕΥΜΑΤΩΝ 

ΠΕΤΡΟΣ ΔΟΥΚΑΣ ΣΠΥΡΙΔΩΝ ΤΑΛΙΑΔΟΥΡΟΣ 
-♦- 

Αριθμ. 72864/Β7 (5) 

Έγκριση Προγράμματος Μεταπτυχιακών Σπουδών του 
Τμήματος Ιατρικής του Πανεπιστημίου Θεσσαλίας σε 
σύμπραξη με το Τμήμα Νοσηλευτικής του Τ.Ε.Ι. Λάρι¬ 
σας με τίτλο: «Πρωτοβάθμια Φροντίδα Υγείας». 

Ο ΥΦΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις των άρθρων 10 έως 12 του ν. 2083/1992 

(ΦΕΚ 159 τ. Α') «Εκσυγχρονισμός της Ανώτατης Εκπαί¬ 
δευσης», του άρθρου 16 παρ. 2 του ν. 2327/1995 (ΦΕΚ 156 
τ. Α') «Εθνικό Συμβούλιο Παιδείας,.και άλλες διατά¬ 

ξεις» και του άρθρου 5 παρ. 12 γ του ν. 2916/2001 (ΦΕΚ 
114 τ.Α') «Διάρθρωση της ανώτατης εκπαίδευσης και 
ρύθμιση θεμάτων του τεχνολογικού τομέα αυτής». 

2. Τις διατάξεις του άρθρου 90 του «Κώδικα Νομοθε¬ 
σίας για την Κυβέρνηση και τα Κυβερνητικά Όργανα» 
που κυρώθηκε με το άρθρο πρώτο του π.δ. 63/2005 
(ΦΕΚ Α' 98). 

3. Την υπ’ αριθμ. 37876/ΣΤ5 (ΦΕΚ 608 τ. Β'/26.4.2004) 
κοινή απόφαση του Πρωθυπουργού και της Υπουργού 
Εθνικής Παιδείας και Θρησκευτικών «Καθορισμός αρ¬ 


μοδιοτήτων Υφυπουργών του Υπουργείου Εθνικής Παι¬ 
δείας και Θρησκευμάτων». 

4. Την υπ’ αριθμ. 31364/Β7/27.3.2002 (ΦΕΚ 411 τ. Β'/ 
5.4.2002) υπουργική απόφαση «Σύμπραξη τμημάτων ΤΕΙ 
στα Προγράμματα Μεταπτυχιακών Σπουδών των Πα¬ 
νεπιστημίων». 

5. Την απόφαση της Γενικής Συνέλευσης Ειδικής Σύν¬ 
θεσης του Τμήματος Ιατρικής του Πανεπιστημίου Θεσ¬ 
σαλίας (συν. 4η/ 29.6.2005). 

6. Την απόφαση της Συγκλήτου του Παν/μίου Θεσσα¬ 
λίας (συν. 61/1.7.2005). 

7. Τα αποσπάσματα πρακτικών του Συμβουλίου 
του Τμήματος Νοσηλευτικής του Τ.Ε.Ι. Λάρισας (406/ 
12.4.2005). 

8. Το απόσπασμα πρακτικών του Συμβουλίου του Τ.Ε.Ι. 
Λάρισας (199/19.4.2005). 

9. Το γεγονός ότι από τις διατάξεις της απόφασης 
αυτής δεν προκαλείται δαπάνη εις βάρος του κρατικού 
προϋπολογισμού, αποφασίζουμε: 

Εγκρίνουμε από το ακαδημαϊκό έτος 2005-2006 τη 
λειτουργία Προγράμματος Μεταπτυχιακών Σπουδών 
(ΠΜΣ) με τίτλο «Πρωτοβάθμια Φροντίδα Υγείας» του 
Τμήματος Ιατρικής του Πανεπιστημίου Θεσσαλίας σε 
σύμπραξη με το Τμήμα Νοσηλευτικής του ΤΕΙ Λάρισας 
σύμφωνα με τα εξής: 

Άρθρο 1 

Γ ενικές διατάξεις 

Το Τμήμα Ιατρικής του Πανεπιστημίου Θεσσαλίας 
σε σύμπραξη με το Τμήμα Νοσηλευτικής του ΤΕΙ Λά¬ 
ρισας οργανώνει και λειτουργεί από το Ακαδημαϊκό 
έτος 2005-2006 Πρόγραμμα Μεταπτυχιακών Σπουδών 
με τίτλο «Πρωτοβάθμια Φροντίδα Υγείας», σύμφωνα με 
τις διατάξεις της απόφασης αυτής και τις διατάξεις των 
άρθρων 10 έως 12 του ν. 2083/1992. 

Άρθρο 2 

Αντικείμενο-σκοπός 

1. Το Μεταπτυχιακό Πρόγραμμα Σπουδών του Τμήμα¬ 
τος Ιατρικής του Πανεπιστημίου Θεσσαλίας σε σύμπρα¬ 
ξη με το Τμήμα Νοσηλευτικής του ΤΕΙ Λάρισας έχει ως 
αντικείμενο την ειδίκευση πτυχιούχων επιστημών υγεί¬ 
ας. Πτυχιούχοι ΑΕΙ και ΤΕΙ από ένα ευρύ επιστημονικό 
πεδίο θα έχουν την δυνατότητα να ειδικευτούν στην 
πρωτοβάθμια φροντίδα υγείας, ενός τομέα που παρου¬ 
σιάζει ιδιαίτερη σημασία αλλά και σημαντικά προβλή¬ 
ματα. Τα αυστηρά κριτήρια επιλογής φοιτητών, η καλή 
υλικοτεχνική υποδομή, το υψηλής στάθμης διδακτικό 
προσωπικό και η εφαρμογή ενός συστήματος ποιότητας 
στην διαδικασία εκπαίδευσης είναι απαραίτητα ώστε να 
καταστήσουν το πρόγραμμα αυτό αξιόπιστο στον χώρο 
της εκπαίδευσης αλλά και στην αγορά εργασίας. 

2. Οι στόχοι του προγράμματος είναι οι εξής: 

Διδακτικοί στόχοι 

• Εφοδιασμός αποφοίτων με τις απαραίτητες γνώ¬ 
σεις σχετικά με τις σύγχρονες εξελίξεις στην παροχή 
υπηρεσιών πρωτοβάθμιας φροντίδας υγείας. 

• Κατανόηση των βασικών αρχών ιατρικής φυσιολο¬ 
γίας που εφαρμόζονται, στην πρωτοβάθμια φροντίδα 
υγείας. 

• Κατανόηση των τεχνικών και μεθόδων θεραπείας 
και έρευνας που δύνανται να εφαρμοστούν στην πρω¬ 
τοβάθμια φροντίδα υγείας. 

• Κατανόηση της ευρύτερης φιλοσοφίας των μεθόδων 
πρόληψης εφαρμοσμένης θεραπείας νοσημάτων στα 
πλαίσια της πρωτοβάθμιας φροντίδας υγείας. 

• Εφαρμογές συστημάτων ποιότητας στην πρωτο¬ 
βάθμια φροντίδα υγείας. 

Κλινικοί στόχοι 

• Εισαγωγή στην διεύρυνση των τεχνολογικών σημε¬ 
ρινών δυνατοτήτων σχετικά με την πρόληψη, θεραπεία 
και διάγνωση των ασθενειών στα πλαίσια της πρωτο¬ 
βάθμιας φροντίδας υγείας. 

• Διεύρυνση επικοινωνίας μεταξύ επιστημόνων με 
προέλευση από διαφορετικούς κλάδους έτσι ώστε οι 
μεν να γνωρίζουν και να κατανοούν την ουσία των ερω¬ 
τημάτων που θέτουν οι βιολογικές-ιατρικές επιστήμες 
και οι δε να γνωρίζουν την έκταση και περιορισμούς των 
απαντήσεων και δυνατοτήτων που μπορούν να δώσουν 
οι εφαρμογές της σύγχρονης τεχνολογίας στην βιοατρι- 
κή επικοινωνία και στην οργάνωση ενός ολοκληρωμένου 
συστήματος υγείας. 

Κοινωνικοί στόχοι 

Προετοιμασία εξειδικευμένου προσωπικού που θα 
μπορεί: 

• Να χειρίζεται και να παρεμβαίνει στα συστήματα 
πρωτοβάθμιας φροντίδας υγείας. 

• Να σχεδιάζει και να αναπτύσσει προγράμματα πα¬ 
ρέμβασης στην κοινότητα. 

• Να εφαρμόζει συστήματα ελέγχου και ποιότητας. 

Οικονομικοί στόχοι 

• Μείωση της ανεργίας και της έλλειψης ειδικευμένου 
προσωπικού μέσω επαγγελματικής εξασφάλισης στον 
ιδιωτικό, δημόσιο και ακαδημαϊκό τομέα. 

• Ποιοτική άνοδος των υπηρεσιών παροχής πρωτο¬ 
βάθμιας φροντίδας υγείας. 

• Ποιοτική βελτίωση της μεταπτυχιακής εκπαίδευσης 
με επακόλουθο την δημιουργία αποφοίτων ισάξιων αυ¬ 
τών των αλλοδαπών Πανεπιστημίων και τον περιορισμό 
του ρεύματος εξόδου των πτυχιούχων στην αλλοδα¬ 
πή. 

Άρθρο 3 

Μεταπτυχιακοί τίτλοι 

Το ΠΜΣ οδηγεί στην απονομή: 

Α) Μεταπτυχιακού Διπλώματος Ειδίκευσης στην «Πρω¬ 
τοβάθμια Φροντίδα Υγείας» 

Β) Διδακτορικού Διπλώματος σε συναφή γνωστικά 
αντικείμενα. 

Άρθρο 4 

Κατηγορία Πτυχιούχων 

Στο ΠΜΣ γίνονται δεκτοί πτυχιούχοι Σχολών Επιστη¬ 
μών Υγείας των ΑΕΙ ή αναγνωρισμένων ομοταγών Ιδρυ¬ 
μάτων της αλλοδαπής καθώς και πτυχιούχοι Τμημάτων 
των Σχολών Επιστημών Υγείας των ΤΕΙ. Οι πτυχιούχοι 
ΤΕΙ θα γίνουν δεκτοί υπό προϋποθέσεις συμπληρωμα¬ 
τικών κριτηρίων ύστερα από απόφαση της Γ.Σ.Ε.Σ., σύμ¬ 
φωνα με τις διατάξεις του άρθρου 12 του ν. 2083/1992. 

Άρθρο 5 

Χρονική διάρκεια 

Η διάρκεια του ΔΠΜΣ που οδηγεί σε μεταπτυχιακό 
δίπλωμα ειδίκευσης (ΜΔΕ) θα είναι τέσσερα (4) εξά¬ 
μηνα εκ των οποίων το 4ο εξάμηνο διατίθεται για την 


πρακτική άσκηση και την εκπόνηση της διπλωματικής 
εργασίας. Ο ελάχιστος χρόνος που οδηγεί σε Διδακτο¬ 
ρικό Δίπλωμα είναι έξι (6) επιπλέον εξάμηνα. 


Άρθρο 6 

Πρόγραμμα μαθημάτων 


Α. Μεταπτυχιακό Δίπλωμα Ειδίκευσης (ΜΔΕ) 

Το πρόγραμμα σπουδών εκτείνεται σε 2 ακαδημαϊκά 
έτη, αποτελείται από τέσσερα ακαδημαϊκά εξάμηνα εκ¬ 
παίδευσης και περιλαμβάνει υποχρεωτικά μαθήματα, 
μαθήματα επιλογής και πρακτική άσκηση. Απαιτεί δε 
τη συμπλήρωση 50 εκπαιδευτικών μονάδων (ΕΜ), όπως 
φαίνεται στον πίνακα που ακολουθεί. 


Μαθήματα Εκπαιδευτικές Μονάδες Σύνολο ΕΜ 
(ΕΜ) ανά μάθημα 


Ιο Ακαδημαϊκό έτος 
Υποχρεωτικά: 4 3 

Επιλογής: 2 από 5 3 

2ο Ακαδημαϊκό έτος 
Υποχρεωτικά: 3 3 

Επιλογής: 3 από 6 3 


Διπλωματική εργασία 
Πρακτική άσκηση 
Σύνολο 12 


12 

6 

9 

9 

10 
4 
50 


Α' Εξάμηνο 

Υποχρεωτικά μαθήματα (2) 

1. Επιδημιολογία ΔΜ:3 

2. Αγωγή - Προαγωγή υγείας. ΔΜ 3 
Β' Εξάμηνο 

Υποχρεωτικά μαθήματα (2) 

3. Βιοστατιστική ΔΜ:3 

4. Επείγουσα φροντίδα ΔΜ:3 

Κατ’ Επιλογήν Υποχρεωτικά (2 από 5) 

1. Οικονομία υγείας. ΔΜ:3 

2. Πολιτική υγείας ΔΜ:3 

3. Πρωτοβάθμια φροντίδα υγείας στην Ελλάδα. 
ΔΜ:3 

4. Διαπολιτισμική φροντίδα ΔΜ:3 

5. Κλινική φαρμακολογία ΔΜ:3 

Γ' Εξάμηνο 

Υποχρεωτικά μαθήματα (3). 

1. Κοινοτική Ψυχιατρική. ΔΜ:3 

2. Βιοηθική. ΔΜ:3 

3. Φροντίδα στο σπίτι. ΔΜ:3 

Κατ’ Επιλογήν Υποχρεωτικά (3 από 6) 

1. Ψυχοβιολογία ΔΜ:3 

2. Μεθοδολογία έρευνας ΔΜ:3 

3. Συμπληρωματικές μέθοδοι θεραπείας. ΔΜ:3 

4. Βιοιατρική επικοινωνία. ΔΜ:3 

5. Ποιότητα φροντίδας υγείας ΔΜ:3 

6. Ανακουφιστική Φροντίδα. ΔΜ:3 

Δ'Εξάμηνο 

1. Πρακτική άσκηση ΔΜ 4 

2. Εκπόνηση εργασίας ΔΜ 10 

Το Μεταπτυχιακό Δίπλωμα Ειδίκευσης (ΜΔΕ) απονέ- 
μεται μετά την συμπλήρωση 50 διδακτικών μονάδων 
(335 ώρες διδασκαλίας). 

Β. Διδακτορικό Δίπλωμα (ΔΔ) 

Για την απόκτηση του Δ.Δ. ο μεταπτυχιακός φοιτητής 
πρέπει να εκπονήσει τη διδακτορική του διατριβή και να 
την υποστηρίξει ενώπιον της επταμελούς επιτροπής. 

Αρθρο 7 

Αριθμός εισακτέων 

Ο αριθμός εισακτέων ορίζεται κατ’ ανώτερο όριο σε 
τριάντα (30) φοιτητές. 

Αρθρο 8 
Προσωπικό 

Στο πρόγραμμα θα διδάξουν μέλη ΔΕΠ από το Τμήμα 
Ιατρικής και μέλη ΕΠ από το Τμήμα Νοσηλευτικής του 
ΤΕΙ Λάρισας. Στο πρόγραμμα μπορούν να διδάξουν και 
άλλα μέλη ΔΕΠ άλλων Πανεπιστημιακών Τμημάτων ή ΕΠ 
άλλων Τμημάτων ΤΕΙ ή επιστήμονες με αναγνωρισμένο 
επαγγελματικό έργο σε σχετικό επιστημονικό πεδίο 
και κύρους, της ημεδαπής και αλλοδαπής, με βάση την 
παράγραφο 3 του άρθρου 12 του ν. 2083/1992. 

Αρθρο 9 

Υλικοτεχνική Υποδομή 

Ο υπάρχων εξοπλισμός των δύο Τ μημάτων καλύπτει 
τις εκπαιδευτικές ανάγκες που σχετίζονται με την υλο¬ 
ποίηση του ΠΜΣ. 

Αρθρο 10 

Διάρκεια λειτουργίας 

Το ΠΜΣ θα λειτουργήσει μέχρι το ακαδημαϊκό έτος 
2014-2015. Μετά την λήξη αυτής της περιόδου θα επα¬ 
νεξεταστεί η αναγκαιότητα και σκοπιμότητα συνέχισης 
της λειτουργίας του προγράμματος. 

Αρθρο 11 

Κόστος λειτουργίας 

1. Το συνολικό ετήσιο λειτουργικό κόστος του προγράμ¬ 
ματος θα ανέλθει σε 90.000€ που αναλύεται ως εξής: 

ΚΑΤΗΓΟΡΙΑ ΔΑΠΑΝΗΣ - Προϋπολογισμός 

Αμοιβές εξωτερικών συνεργατών - 46.000 € 

Δαπάνες μετακινήσεων - 23.600 € 

Αναλώσιμα - Σημειώσεις - 10.000 € 

Λοιπά έξοδα - 10.400 € 

Σύνολο ανά έτος - 90.000 € 

2. Το ετήσιο κόστος λειτουργίας του ΠΜΣ θα καλυφθεί 
κυρίως από τα δίδακτρα (30 φοιτητέςΧ3000€ ετησίως 
=90.000€). 

Αρθρο 12 

Μεταβατικές διατάξεις 

Όλα τα θέματα που δεν προβλέπονται στην παρού¬ 
σα απόφαση θα ρυθμίζονται από τα αρμόδια όργανα 
σύμφωνα με την ισχύουσα Νομοθεσία. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2005 

Ο ΥΦΥΠΟΥΡΓΟΣ 

ΣΠ. ΤΑΛΙΑΔΟΥΡΟΣ 
-♦- 

Αριθμ. 49563 (6) 

Συμπλήρωση απόφασης καθορισμού ανωτάτου ορίου 
επιτρεπομένων ημερών κίνησης εκτός έδρας υπαλ¬ 
λήλων υπηρετούντων στις Νομαρχιακές Αυτοδιοική¬ 
σεις της Περιφέρειας Κεντρικής Μακεδονίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Την υπ’ αριθμ. 6242/31.3.2005 απόφασή μας ανα¬ 
φορικά με τον καθορισμό του ανωτάτου ορίου επι- 


τρεπομένων ημερών κίνησης εκτός έδρας υπαλλήλων 
υπηρετούντων στις Νομαρχιακές Αυτοδιοικήσεις της 
Περιφέρειας Κεντρικής Μακεδονίας. 

2. Το υπ’ αριθμ. 04/5617/11.11.2005 έγγραφο της Ν.Α. 
Χαλκιδικής αναφορικά με τη συμπλήρωση της ανωτέρω 
απόφασής μας. 

3. Ότι το ύψος της προκαλούμενης από την απόφαση 
αυτή δαπάνης ανέρχεται στο ποσό των 195,60 ΕΥΡΩ 
και θα βαρύνει τον φορέα 071 και ΚΑΕ 9829γ3, απο¬ 
φασίζουμε: 

Συμπληρώνουμε την υπ’ αριθμ. 6242/31.3.2005 απόφαση 
μας κατά το μέρος που αφορά τη Ν.Α. Χαλκιδικής, ως 
κατωτέρω: 

Ν.Α. Χαλκιδικής 

Δ/νση Οικισμού, Χωροταξίας και Περιβάλλοντος 

Τμήμα Περιβάλλοντος 

ΠΕ Γεωτεχνικών ειδ. ΠΕ Γεωλόγων 20 ημέρες 

Κατά τα λοιπά ισχύει η 6242/31.3.2005 απόφασή μας 
όπως συμπληρώθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 11 Νοεμβρίου 2005 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 
-♦- 

Αριθμ. 48625 (7) 

Έγκριση υπέρβασης του ανωτάτου ορίου των 120 ημε¬ 
ρών κίνησης εκτός έδρας κατά σαράντα ημέρες για 
τους Γεωτεχνικούς υπαλλήλους της Δ/νσης Υδάτι¬ 
νων Πόρων και Εγγείων Βελτιώσεων της Ν.Α. Θεσ/νί¬ 
κης για το 2005. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις: 

α. Του ν. 2685/1999 «Κάλυψη δαπανών μετακινουμένων 
υπαλλήλων εντός και εκτός Επικράτειας και άλλες δι¬ 
ατάξεις» (άρθρο 2 παρ. 3). 

β. Του άρθρου 25 παραγρ. 6 του ν. 2738/1999 «Συλλο¬ 
γικές διαπραγματεύσεις στη Δημόσια Διοίκηση, μονι¬ 
μοποιήσεις συμβασιούχων αορίστου χρόνου και άλλες 
διατάξεις». 

γ. Του ν. 2503 /1997 «Διοίκηση, οργάνωση στελέχωση 
της Περιφέρειας, ρύθμιση θεμάτων για την τοπική αυ¬ 
τοδιοίκηση και άλλες διατάξεις.» 

2. Την υπ’ αριθμ. 6242/31.3.2005 απόφασή μας με την 
οποία καθορίσθηκε το ανώτατο όριο των επιτρεπο- 
μένων ημερών κίνησης εκτός έδρας των υπαλλήλων 
που υπηρετούν στις Νομαρχιακές Αυτοδιοικήσεις της 
Περιφέρειας όπως συμπληρώθηκε μεταγενέστερα. 

3. Το υπ’ αριθμ. 09/8448/4.11.2005 έγγραφο της Δ/νσης 
Υδάτινων Πόρων και Εγγείων Βελτιώσεων της Ν.Α. 
Θεσ/νίκης αναφορικά με την υπέρβαση του ανωτάτου 
ορίου των 120 ημερών κίνησης εκτός έδρας για τους 
Γεωτεχνικούς υπαλλήλους της Δ/νσης αυτής, για την 
ολοκλήρωση των διαδικασιών έκδοσης πάσης φύσεως 
αδειών (ανόρυξης γεωτρήσεων, κυκλοφορίας ελκυστή- 
ρων, οδήγησης ελκυστήρων κλπ.), καθώς και εκπόνηση 

πόσης φύσεως μελετών για ένταξη εγγειοβελτιωτικών 
έργων σε προγράμματα Νομαρχιακά και της Ευρωπαϊ¬ 
κής Ένωσης. 

4. Ότι το ύψος της προκαλούμενης από την απόφαση 
αυτή δαπάνης ανέρχεται στο ποσό των 19.500 ΕΥΡΩ 
και θα βαρύνει: τον τακτικό προϋπολογισμό (13.000 Ε), 
ΣΑΝΑ (4.000 Ε) και τον αναπτυξιακό προϋπολογισμό 
(2.500 Ε), αποφασίζουμε: 

Εγκρίνουμε την υπέρβαση του ανωτάτου ορίου του 
αριθμού ημερών εκτός έδρας πέραν αυτών που εγκρί- 


θηκαν με την κατά τα ανωτέρω απόφαση μας κατά 
σαράντα ημέρες στους Γεωτεχνικούς υπαλλήλους της 
Δ/νσης Υδάτινων Πόρων και Εγγείων Βελτιώσεων της 
Ν.Α. Θεσ/νίκης, για το έτος 2005, για τους λόγους που 
αναφέρονται στο σκεπτικό της απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 9 Νοεμβρίου 2005 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




